Východný Turkestan

Východný Turkestan (iné názvy: Čínsky Turkestan, Ujgurstan alebo Ujgursko, po ujgursky: Sherqiy Türkistan, شەرقىي تۈركىستان, v tradičnej čínštine: 東突厥斯坦, 東土耳其斯坦, v zjednodušenej čínštine: 东突厥斯坦, 东土耳其斯坦) je územie tvoriace v minulosti časť Džungarska a dnes Ujgurskú autonómnu oblasť Sin-ťiang, najväčšiu oblasť Číny. Rozkladá sa v strednej Ázii.

V dávnej minulosti územie osídlili obyvatelia hovoriaci už vymretými tocharskými jazykmi, ktoré sú považované za viac archaické Indoeurópske jazyky, ktoré sa oddelili od hlavného indoeurópskeho stromu veľmi skoro.

V súčasnosti je Východný Turkestan obývaný prevažne Ujgurmi (8 miliónov), ktorí usilujú o nezávislosť a rovnako ako Tibeťania sú terčom útlaku a asimilácie čínskej vlády.Takmer zabudnutý národ Ujgurov , navychod.cz, Jan Kravčík Ďalšími národmi sú Kazachovia (1,5 miliónov) a ďalších 16 etník s významným zastúpením. Do oblasti sa vďaka čínskej vládnej politike sťahujú vo veľkom Chanovia (teraz okolo 7 miliónov) a miestni obyvatelia sa obávajú, že budú skoro nasledovať osud Vnútorného Mongolska, kde sa kultúra Mongolov utopila v záplave prisťahovalcov.Boj za nezávislosť v tieni Goliáša, infoservis.net, prevzaté z Japan Times, Russell Working, 17.12.2001 Čína povoľuje Ujgurom v mestách mať 2 deti, na dedine 3, čo iba prehlbuje obavy Ujgurov o svoj národ v područí Číny. Pôrodnosť je prísne kontrolovaná a sú nariadené odstupy medzi pôrodmi, pravidelné prehliadky u gynekológa a ďalšie predpisy, ktorých nedodržanie je trestané peňažnými pokutami. Pokuta za 4. dieťa môže okolo Chotänu, kedysi slávnejSlzy púšte Taklamakan, infoservis.net, Ondřej Klimeš, 17.12.2001, teraz jednej z najchudobnejších oblastí Sin-ťianguUjgurský zikr, infoservis.net, Ondřej Klimeš, 17.12.2001, predstavovať 10 000 juanov (1 200 EUR). S úradmi sa dá vymeniť za potrat alebo pobyt vo väzení.Ujguri v 20. storočí infoservis.net, Ondřej Klimeš, 24.01.2002 Tieto neutíchajúce snahy o sinoizáciu (počínštenie) sú po tvrdých represiách v 50. rokoch už druhým vyvrcholením dávnych snáh o nadvládu, ktorá vyplývala z vojenských a ekonomických záujmov v strategicky dôležitej oblasti bohatej na nerastné suroviny.Hodvábna cesta zo železa, infoservis.net, Duncan Mclean, 17.12.2001 K tomu dochádza napriek tomu, že je Čína signatárom Medzinárodného paktu o občianskych a politických právach.Sin-ťiang po 11. septembri 2001, infoservis.net, Human Rights Watch, október 2001

Ujguri sa pokúšali založiť vlastný nezávislý štát už v minulosti, výsledkom ich snahy bola Prvá (1932 – 1934) a Druhá Východoturkestanská republika (1944 – 1949).

 Pozri aj 
 Turkestan
 Západný Turkestan

 Zdroje 

 Odkazy 
 Cestopis cestovateľa nielen po Ujguristanu

Kategória:Stredná Ázia
Kategória:Čína
Kategória:Geografia Číny
Kategória:Sin-ťiang
Kategória:Ujguri